Азат СЕЙІТМЕТОВ: «Ұзақ жол» телехикаясын маған Қарпықовтың өзі сеніп тапсырды
"Азат СЕЙІТМЕТОВ: «Ұзақ жол» телехикаясын маған Қарпықовтың өзі сеніп тапсырды" | "https://abai.kz/post/17894"
TITLE: Азат СЕЙІТМЕТОВ: «Ұзақ жол» телехикаясын маған Қарпықовтың өзі сеніп тапсырды
URL: https://abai.kz/post/17894
META: "Азат СЕЙІТМЕТОВ: «Ұзақ жол» телехикаясын маған Қарпықовтың өзі сеніп тапсырды" | "https://abai.kz/post/17894"
DATE: 01.11.2013
AUTHOR(s): Абай-Ақпарат
TOTAL WORDS: 510
TEXT: — Азат аға, режиссерліктің тізгінін қолға алып жатыр екенсіз. Бұл салада арнайы біліміңіз бар ма? —    Арнайы білімім жоқ. Менікі жәй әншейін қызығушылық қой. Адам болғаннан кейін өзіңді сынап, мүмкіншілігіңді тексеріп көруің керек. Сол себепті, өзімді режиссерлік қырымнан байқап көріп жатқан жайым бар. — Сонымен, режисер болу қолыңыздан келе ме екен? Абай аға (Қарпықов – А.С.) не деп жатыр? —    ( Күлді ). Менің ойымша, онша келіңкіремей жатқан сияқты. Басқалардың не ойлайтынын білмеймін енді. — Сіз енді камераның бер жағында емес, алдында жүріп үйреніп қалғансыз ғой. Жалпы, жұмыс ұнап жатыр ма? —    Шынымды айтсам, актерлік жұмысым маған көбірек ұнайды. — Бұл сонда сіздің режиссерлік жұмысыңыздың алғашқысы әрі соңғысы болуы мүмкін деген сөз бе? —    Оны енді уақыт көрсетеді. Бірақ, әзірше мен бұл жұмысқа дайын емеспін. — Азат аға, режиссерліктің тізгінін қолға алып жатыр екенсіз. Бұл салада арнайы біліміңіз бар ма? —    Арнайы білімім жоқ. Менікі жәй әншейін қызығушылық қой. Адам болғаннан кейін өзіңді сынап, мүмкіншілігіңді тексеріп көруің керек. Сол себепті, өзімді режиссерлік қырымнан байқап көріп жатқан жайым бар. — Сонымен, режисер болу қолыңыздан келе ме екен? Абай аға (Қарпықов – А.С.) не деп жатыр? —    ( Күлді ). Менің ойымша, онша келіңкіремей жатқан сияқты. Басқалардың не ойлайтынын білмеймін енді. — Сіз енді камераның бер жағында емес, алдында жүріп үйреніп қалғансыз ғой. Жалпы, жұмыс ұнап жатыр ма? —    Шынымды айтсам, актерлік жұмысым маған көбірек ұнайды. — Бұл сонда сіздің режиссерлік жұмысыңыздың алғашқысы әрі соңғысы болуы мүмкін деген сөз бе? —    Оны енді уақыт көрсетеді. Бірақ, әзірше мен бұл жұмысқа дайын емеспін. — Онда неліктен режиссураға қызықтыңыз? —    Баяғыда «Саранча» телехикаясына онша барғым келмеген. Бірақ, Абай Сәдуақасұлы қоймай шақырып алған. Мынаны да «Осыны бір байқап көр» деген соң, көріп жатырмыз (күлді) . «Хабар» агенттігінің тапсырысымен түсіріліп жатқан «Ұзақ жол» телехикаясын маған Қарпықовтың өзі сеніп тапсырды. Бастамам жаман емес сияқты. Барымды салып жатырмын. Әрі маған бір емес, екі режиссер ақыл-кеңесін беріп, өздері қадағалап, көмектесіп жатыр.  Әрине, бұл менің тырнақалды жұмысым болғандықтан , өзіме аздап көңілім толмайды.Қалай болғанда да, еңбегімнің бағасын көрермен бере жатар. — Жалпы өзіңізге қаталсыз ба , талапшылсыз ба ? —    Әрине. — Бұл сіздің алғашқы режиссерлік жұмысыңыз ғой. Қандай сезімдесіз? —    Аздап қобалжып жүрмін. Уайым басым сияқты. — «Ұзақ жол» телехикаясы туралы не айтасыз? —    Бұл махаббат туралы мелодрама. Мазмұны «Алыстан арбалағанша, жақыннан дорбала» дегенге келеді. Яғни, әр адам бақытын алыстан емес, жанынан іздеуі керек. Халыққа ұнау керек. — Алғашқы қадамыңыз сәтті болып, режиссерлердің тарапынан жақсы баға алып жатсаңыз, бұл саладағы жұмысыңызды жалғастырасыз ба? —    Ол жағын қазір айта алмаймын. Оның бәрін уақыт көрсетеді. Әңгімелескен Ай-Керім Самалбекқызы PS. «Ұзақ жол» мелодрамасы «Хабар»  телеарнасының жаңа маусымдағы кезекті жобасы. 16 сериядан тұратын туынды  бастан- аяқ  шытырман оқиғаға толы. Амантай мен Жанар туған ауылынан арман қуып қалаға  келеді.  Бірақ ауылға бауыр басқан олар қаланың қайнаған өміріне үйрене алмай түрлі жайтқа тап болады. Сөйтіп жүргенде бір-бірнен көз жазып, тағдыр олардың өмірін екіге айырады.Телехикаяның екінші бір желісі қос кәсіпкер Мәдина мен Мұсаның қайшылықтарға толы өмірі жайында  өрбиді. Фильмнің продюсерлері - Абай Қарпықов пен оның ұлы Әлмири. Режиссері: Азат Сейітметов Басты рольдерде: Ләйлә Тілеуова, Мадина Есманова, Гүлбахрам Байбосынова, Қуаныш Мамытқалиев, Азамат Сатыбалды, Болат Әбділманов, т.б.. Abai.kz
